ทองคำปิดลบ 1ดอลล์
สัญญาทองคำตลาดนิวยอร์กปิดลบ นักลงทุนเทขายทำกำไร-ดอลล์แข็ง
31 ม.ค. 2555

สัญญาทองคำตลาดนิวยอร์กปิดลบ นักลงทุนเทขายทำกำไร-ดอลล์แข็ง
สัญญาทองคำที่ตลาด COMEX (Commodity Exchange) ส่งมอบเดือนเม.ย.ปรับตัวลง 1 ดอลลาร์ หรือ 0.05% ปิดที่ 1,734.4 ดอลลาร์/ออนซ์ หลังจากเคลื่อนตัวในช่วง 1735.0 - 1727.8 ดอลลาร์
โดยในช่วงเช้านั้นสัญญาทองคำเคลื่อนไหวในแดนบวกเนื่องจากนักลงทุนยังคงมองว่าทองคำเป็นแหล่งการลงทุนที่ปลอดภัย แต่สัญญาทองคำอ่อนแรงลงในช่วงสาย หลังจากสกุลเงินดอลลาร์ฟื้นตัวขึ้นเมื่อเทียบกับยูโร อันเนื่องมาจากความวิตกกังวลเกี่ยวกับปัญาหนี้ของกรีซ หลังจากมีรายงานว่า การเจรจาเรื่องการปรับโครงสร้างหนี้ระหว่างรัฐบาลกรีซและกลุ่มเจ้าหนี้มีความคืบหน้าเล็กน้อย แต่ทั้งสองฝ่ายยังไม่สามารถตกลงกันได้อย่างสมบูรณ์
นอกจากนี้ สัญญาทองคำยังปรับตัวลงหลังจากนักลงทุนเข้ามาเทขายทำกำไรหลังจากสัญญาทองคำทะยานขึ้นติดต่อกัน 3 วันทำการ